《送黄上仲归赤城时以伯兄说仲书至》
明代·胡应麟

翩翩戎服傍高牙，长揖归来兴未涯。别梦乍悬淮海月，乡心遥未越城霞。

毫端秀色舒毛颖，匣底寒光照莫耶。最忆元方油幕卧，独将清啸和悲笳。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。